ГӀалгӀай автономе область

ГӀалгӀай автономе область — РСФСРе 1924—1934 шерашка хинна лаьттан-административни да́къа.

Областа административни юкъ — Буро.

 Тархьар 
ГӀалгӀай автономе область 1924-ча шера кӀимарса бетта 7-ча дийнахьа вӀашагӀъеллай дӀаяьккха хиннача Лоамарой АССР ГӀалгӀай округах. НанагӀала областа́ юкъе ца йода автономи йола Буро оттаяьй, бакъда Буро иштта ХӀирий автономе областа а нанагӀала хиннай.

Ардара бетта 16-ча дийнахьа денз ГӀалгӀай автономе область Даькъастерча йиста́ юкъе хиннай.

1928-ча шера оагӀой бетта 7-ча дийнахьа ший кхетача Даькъастен парте крайкома  цхьа кӀира ха а йилла́ амалт даьд комиссенна, Буро ХӀирий автономе областах дӀахоттара бахьан долаш, ГӀалгӀай автономе областа хьашташ Ӏалашдарах лаьца хаттар кийчде аьнна. Хаттар кийчдеш шин лостамах уйла е аьннад: е къаьстта гӀалгӀашта йола юкъ хьаяр, цу гӀулакха́ эшаш йола булама кечалаш дӀахьожа а яь, е ГӀалгӀай областа товшхала-боахама хьашташ Ӏалашдара духьа Бурох цхьа да́къа хьакъоастадар.

1934-ча шера наджгоанцхой бетта 15-ча дийнахьа ГӀалгӀай автономе область Нохчий автономе областах дӀа а хетта Нохч-ГӀалгӀай автономе область вӀашагӀъеллай.

 Административни екъар 
Эггара хьалха кхаь шахьара екъалуш хиннай: Ачалкхен (Дола-Ков), Лоаман (Ахкий-Юрт), Наьсарен (Наьсаре)

Мутт-хьал 8 дийнахьа 1926 шера Ачалкхен шахьарах Дола-Ковна шахьар хьаяьй, хӀаьта Лоаман шахьар йийкъай: Галашкен шахьара́и ГӀалме шахьара́и.

Юххера 1931-ча шера ардара бетта 1-ча ден хьалах областа юкъе йодаш йиъ шахьар хиннай:
 Галашкен шахьар — Галашке
 Наьсарен шахьар — Наьсаре
 ГӀалме шахьар — Буро
 Дола-Ковна шахьар — Дола-Коа

 Бахархой 
Ерригача союзе 1926 шера хиннача хьисап деш нах дӀаязбарах ГӀалгӀай областе 75 133 саг ваьхав.

Къамий лоаттам иштта хиннаб:
 Къам  Баха нах, саг  Беррига бахархошта  юкъера дакъа, % ГӀалгӀай 69 930 93,1 Нохчий 2572 3,4 Эрсий 922 1,2

 Белгалдаккхар 

 ТӀатовжамаш 
 РСФСР-а административни-лаьттан декъар
 Автономе область ГӀалгӀайче

ОагӀат:ГӀалгӀайчен тархьар
ОагӀат:ГӀалгӀай автономе область